
RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTO „RADVILIŠKIO RAJONO BEVARIKLIO TRANSPORTO INFRASTRUKTŪROS ĮRENGIMAS“ ĮGYVENDINIMUI IR LĖŠŲ SKYRIMO

2025 m.                     d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-02 veiklos „Dviračių ir pėsčiųjų infrastruktūros vystymas“ poveiklės „Dviračių ir pėsčiųjų infrastruktūros vystymas savivaldybėse“ projektų finansavimo sąlygų aprašu, patvirtintu Lietuvos Respublikos susisiekimo ministro 2024 m. birželio 6 d. įsakymu Nr. 3-189 „Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-02 „Skatinti darnų judumą“ aprašo patvirtinimo“ (toliau – Aprašas) ir atsižvelgdami į , Radviliškio rajono savivaldybės taryba nusprendžia:
.	Pritarti, kad Radviliškio rajono savivaldybės administracija, gavusi finansavimą, įgyvendintų projektą „Radviliškio rajono bevariklio transporto infrastruktūros įrengimas“ (toliau – Projektas).
.	Įgalioti Radviliškio rajono savivaldybės administracijos direktorių pasirašyti ir pateikti Projekto įgyvendinimo planą (toliau – PĮP) bei kitus reikalingus dokumentus, siekiant gauti finansavimą bei, projektui gavus finansavimą, pasirašyti kitus dokumentus, reikalingus Projekto įgyvendinimui.
.	Pavesti Radviliškio rajono savivaldybės administracijai atlikti Projekto veiklų (darbų) užsakovo (pareiškėjo) funkcijas.
.	Įsipareigoti skirti Radviliškio rajono savivaldybės biudžeto lėšas Projekto išlaidų finansavimui: 
.  ne mažiau 15 procentų visų tinkamų finansuoti; 
.  tinkamas finansuoti išlaidas, kurių nepadengia projektui skirtos finansavimo lėšos;
.  netinkamas finansuoti, tačiau šiam Projektui įgyvendinti būtinas išlaidas.
.     Užtikrinti Projekto tęstinumą 5 metus po Projekto įgyvendinimo pabaigos.
.  Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

.	Projekto rengimą paskatinusios priežastys, parengto sprendimo projekto tikslai ir uždaviniai.
Paskelbtas kvietimas teikti projekto „Radviliškio rajono bevariklio transporto infrastruktūros įrengimas“ (toliau – Projektas) įgyvendinimo planą (toliau – PĮP). Pateikimo terminas 2025 m. lapkričio 28 d. 
Projekto tikslas – skatinti darnų judumą Radviliškio rajone, integruojant dviračių takų infrastruktūrą į bendrą miesto bevariklio transporto tinklą, ir tokiu būdu padidinti gyventojų mobilumo galimybes bei prisidėti prie aplinkos taršos mažinimo. 
Planuojami šie darbai: 
. Įrengti pėsčiųjų ir dviračių taką (1,42 km) nuo A. Povyliaus g. iki sankryžos su Sodų g. Radviliškio m.; 
. Įrengti pėsčiųjų ir dviračių taką (1,1 km) Kutiškių k., Radviliškio r. sav. (nuo sankryžos su Radviliškio g. iki sankryžos su Pušų g., Kutiškių k.);
. Įrengti dviračių taką (0,59 km) Jaunystės g. Radviliškio m.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-02 „Skatinti darnų judumą“ aprašo 7 priede yra patvirtintas dviračių ir pėsčiųjų infrastruktūros vystymo savivaldybėse projektų sąrašas. Jame yra įtraukti aukščiau minėti takai. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. Teigiamas rezultatas – trys naujai sutvarkyti dviračių takai.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Preliminari Projekto vertė  1 555 000,00 Eur. 1 092 355,37 Eur – Europos Sąjungos fondo  lėšos, 229 394,62 Eur valstybės biudžeto lėšos, skirtos ES fondų lėšomis netinkamam finansuoti PVM apmokėti ir 233 250,00 Eur – Savivaldybės biudžeto lėšos. Yra apribojimas, kad maksimali skiriama ES lėšų dalis 1 km dviračiams skirtai infrastruktūrai įrengti negali viršyti 440 000 (keturių šimtų keturiasdešimt tūkstančių) eurų be pridėtinės vertės mokesčio (toliau – PVM).
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projektas vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra



Investicijų ir turto valdymo skyriaus
vyriausioji specialistė                                                                                      Genovaitė Rutkauskienė
